Singer Corporation

**Singer Corporation** on vuonna 1851 perustettu yhdysvaltalainen ompelukonevalmistaja. Singer on valmistanut myös muitakin tuotteita, esimerkiksi silitysrautoja ja radioita. Yritys perustettiin alun perin nimellä **I. M. Singer & Co**. Vuonna 1865 nimi vaihdettiin muotoon **Singer Manufacturing Company** ja vuonna 1963 Singer sai nykyisen nimensä Singer Corporation. Singerin maailmanlaajuinen pääkonttori sijaitsee Nashvillessä, Tennesseessä.  

Vuonna 1851 Isaac Merritt Singer ja Edward C. Clark perusti New Yorkissa Singer Corporationin. Singer alkoi markkinoida ja myydä ompelukoneitaan Euroopassa vuonna 1855. 1870-luvulle tultaessa Singer oli luonut Yhdysvaltain ensimmäisen monikansallisen yrityksen, jolla oli tehtaita ympäri maailmaa. Vuonna 1880 Singer hallitsi jopa noin 80 prosenttia maailmanlaajuisesta ompelukoneiden myynnistä. Ensimmäisen maailmansodan aikana Singer keskeytti osissa tehtaissaan, lähinnä Euroopassa, ompelukoneiden tuotannon ja keskittyi valmistamaan niissä erilaisia sotatarvikkeita.  

Singer keskeytti ensimmäisen maailmansodan tavoin myös toisen maailmansodan aikana ompelukoneiden tuotannon ja rupesi valmistamaan tehtaissaan aseita ja muita sotatarvikkeita sotaa varten. Singer alkoi 1950-luvun lopulla ja 1960-luvulla uudistaa ja monipuolistaa tuotantoa ja myymään uusia teknisiä laitteita ompelukoneiden lisäksi. Singerin liikevaihdosta tuli noin 90 prosenttia ompelukoneista ennen monipuolistamista, mutta monipuolistamisen jälkeen ompelukoneiden osuus myynnistä pieneni lähes 30 prosenttiin.  

Monipuolistamisen jälkeen Singerillä oli talouden kanssa haasteita. Pahimmillaan Singerillä oli jopa yli miljardi dollari velkaa. 1900-luvun lopulta lähtien Singerillä on myös vaikeuksia pysyä maailman johtavana ompelukone valmistajana ompelukone markkinoiden monipuolistumisen ja kilpailun koventumisen takia. Singer on sponsoroinut musiikkitapahtumia, elokuvia sekä TV-ohjelmia, auttaakseen mainostamaan omia tuotteitaan. Singer on ollut lisäksi mukana usean rakennuksen toteuttamisessa. Singer oli esimerkiksi vahvasti mukana vuosina 1908–1909 maailman korkeimman rakennuksen Singer Buildingin sekä Pietarissa sijaitsevan Singerin talon rakentamisessa.

## Historia

### Perustaminen ja ensimmäiset vuodet
Vuonna 1850 Isaac Merritt Singer kehitti ensimmäisen ompelukoneensa. Seuraavana vuonna, 1851, Singer perusti Singer Corporation New Yorkista kotoisin olevan ystävänsä laki- ja liikemies Edward C. Clarkin kanssa. Yritys perustettiin alunperin nimellä I. M. Singer & Co. Lähes heti perustamisen jälkeen elokuussa 1851 Singer toi markkinoille heidän ensimmäisen ompelukoneensa saaden siihen patentin.

Kahden vuoden toiminnan jälkeen Singer oli saavuttanut jo vahvan aseman Yhdysvaltain ompelukonemarkkinoilla ja muutti päätoimistonsa New Yorkiin. Muuton jälkeen Singer ryhtyi valmistamaan uusia ompelukoneita, joista ensimmäiset myytiin 100 Yhdysvaltain dollarilla, mikä oli hyvin kallis hinta siihen aikaan. Nykyään näiden ompelukoneiden hinta olisi noin 4 000 dollaria (noin 3 200 euroa). Singer alkoi markkinoida ja myydä ompelukoneitaan Euroopassa vuonna 1855. Samana vuonna Singer voitti ensimmäisen palkinnon Pariisin maailmannäyttelyssä. 

Elias Howe nosti kanteen Singeriä vastaan vuonna 1854 saatuaan selville, että Singer oli käyttänyt ompelukoneissaan Howen vuonna 1854 kehittämää lukkotikkiommelta. Singer joutui syytöksestä lopulta oikeuteen ja hävisikin oikeudessa Howelle. Vaikka Singer hävisi oikeudessa, se jatkoi ompelukoneiden valmistusta samalla tavalla kuin aiemmin, muun muassa patentoitua lukkotikkiommelta käyttäen.

Vuonna 1856 Singer kehitteli ompelukoneidensa ostamiseen uuden tavan, jossa koneen hinta maksetaan useissa erissä. Tämä maksutapa on nimeltään osamaksu. Maksutapa kehitettiin, jotta yhä useampi pystyisi ostamaan ompelukoneen, vaikka ei pystyisi maksamaan koko summaa heti kerralla. Samana vuonna 1856 Singer kehitteli uuden ompelukonemallin, Turtlebackin, joka oli ensimmäinen Singerin ompelukone, jonka voi maksaa osamaksulla. Turtleback oli aikaisempia Singerin ompelukoneita paljon käytännöllisempi ja kevyempi.

### Laajentuminen ulkomaille
Vuonna 1857 Singer joutui jälleen muuttamaan uuteen päätoimistoon New Yorkin sisällä ompelukoneidensa kasvavan suosion vuoksi. Samalla, kun Singer avasi uuden päätoimiston, se laajensi toimintaansa Euroopassa. Vuonna 1858 Singer laajensi toimintaansa Etelä-Amerikassa, erityisesti Brasiliassa. Vuonna 1861, vain kymmenen vuoden toiminnan jälkeen, Singeristä oli tullut jo yksi maailman suurimmista ompelukoneiden valmistajista. Samana vuonna myös yhtiön ulkomaanmyynti ylitti ensimmäistä kertaa Yhdysvaltojen myynnin. 

Vuoteen 1863 mennessä Singer oli julkaissut jo 22 ompelukonemallia, joilla kaikilla oli patentit. Vuonna 1883 Singer avasi ensimmäisen suuren massatuotantotehtaan Elizabethiin, New Jerseyyn. Vuonna 1865 Singer vaihtoi nimensä I. M. Singer & Co:sta Singer Manufacturing Companyksi. Vuonna 1886 Singer alkoi myydä ompelukoneitaan nykyisen Turkin alueella. Seuraavana vuonna 1867 Singer laajensi ompelukoneiden myyntiä jälleen uusissa maissa, erityisesti Venäjällä. Vuonna 1863 Singerin ompelukoneiden myynti ylitti maailmanlaajuisesti 500 000 ompelukoneen rajapyykin. Vuonna 1873 Singer alkoi valmistaa ompelukoneitaan Kanadassa. Vuonna 1882 Singer avasi uusia tehtaita Montrealissa, Kanadassa ja Floridsdorfissa, Wienissä, Itävallassa.  

Singer oli vahvasti mukana 1800-luvulla New Yorkin Manhattanin kiinteistöjen rakentamisessa, lähinnä yrityksen perustajan Edward C. Clarkin liiketoimien kautta. Clark oli mukana muun muassa rakentamassa Central Park -puiston länsilaidalla sijaitsevaa vuonna 1884 valmistunutta The Dakotaa.

### Ensimmäiset myyntiluvut

Vuoteen 1876 mennessä Singer oli saavuttanut laajan kansainvälisen suosion ja myynyt yhteensä noin miljoona ompelukonetta.

### 1800-luvun loppu ja 1900-luvun alku
Singer valmisti ensimmäisenä maailmassa sähköompelukoneen vuonna 1889. Vuonna 1880 Singer hallitsi noin 80 prosenttia maailmanlaajuisesta ompelukoneiden myynnistä. Vuonna 1891 Singer julkaisi yrityksen ensimmäisen suuren maailmanlaajuisen mainoskampanjan. Vuonna 1895 Singer valmisti ja myi maailmanlaajuisesti yli 14 miljoonaa ompelukonetta, mikä oli siihen mennessä yrityksen vuosikohtainen ennätys.  

Vuonna 1900 Singer valmisti yhteensä 40:tä eri ompelukonemallia. Vuonna 1902 Singer avasi tehtaan Podolskiin, Venäjälle. Singer osti Wheeler and Wilson Manufacturing Companyn vuonna 1905. Vuonna 1907 Singer avasi tehtaan Bridgeportiin, Connecticutiin. Vuosi 1913 oli ompelukoneiden myynnin osalta poikkeuksellisen tuottoisa. Tänä vuonna Singer myi yli kolme miljoonaa ompelukonetta. Singer joutui hetkellisesti lopettamaan ompelukoneiden myynnin ja valmistuksen Venäjällä vuonna 1917, kun yrityksen Venäjän omistukset takavarikoitiin Venäjän vallankumouksen aikana. Vuonna 1918 Singer osti Diehl Manufacturing Companyn valmistaakseen ompelukoneisiin parempia moottoreita.  

Singer oli Pietarissa sijaitsevan, Pavel Suzorin suunnitteleman Singerin talon rakentamisessa vahvasti mukana. Rakennus on yksi Pietarin virallisista historiallisista maamerkeistä ja se on mukana Venäjän kulttuuriperintö kohteissa. Singer osti maata Singerin talon paikalta vuonna 1900 ja ajatteli alunperin rakentavan paikalle pilvenpiirtäjän, mutta Pietarin rakennusmääräykset eivät sallineet silloin Talvipalatsia korkeampia rakennuksia. 

Singer oli vahvasti mukana vuonna 1908 valmistuneessa 47-kerroksisessa Singer Buildingissa. Rakennuksen suunnittelija oli Ernest Flagg. Rakennus oli maailman korkein rakennus vuosina 1908–1909 kunnes Met Life Tower ohitti sen. Toimistorakennuksena toiminut Singer Building purettiin vuonna 1968 (One Liberty Plaza -rakennuksen tieltä), jolloin siitä tuli  korkein koskaan purettu rakennus.

Vuonna 1914 Singerillä oli jopa 90 prosentin osuus kaikesta ompelukonemyynnistä maailmassa ja se oli maailman seitsemänneksi suurin yritys. Ensimmäisen maailmansodan aikana Singer keskeytti osissa tehtaissaan, lähinnä Euroopassa ompelukoneiden tuotannon ja keskittyi valmistamaan erilaisia sotatarvikkeita, esimerkiksi lentokoneiden osia, kranaatteja, kiväärin osia, erilaisia metalliosia ja hevosenkenkiä.

Vuonna 1927 Singer alkoi ensimmäisenä maailmassa tarjota ilmaisia ompelukonekursseja. Vuonna 1929 Singerillä oli useita tehtaita maailmanlaajuisesti, jotka työllistivät noin 27 000 ihmistä. Samana vuonna 1929 Singer osti Standard Sewing Machine Companyn. 1930-luvulla suuren laman aikana Singerin työvoima väheni merkittävästi maailmanlaajuisesti. Ne työntekijät joita ei erotettu joutuivat tekemään monesti erittäin pitkiä, jopa yli 15 tunnin työpäiviä. 

Vuonna 1933 Singer julkaisi uuden ompelukonemallin. Yleensä aina kun Singer julkaisi uuden ompelukonemallin se oli kevyempi ja helppokäyttöisempi kuin edellinen malli, eikä tämäkään malli ollut siitä poikkeus. Uusi ompelukonemalli oli hyvin suosittu ja sitä valmistettiin yli kolmekymmentä vuotta vuoteen 1964 saakka. Samana vuonna 1933 kun uusi ompelukonemalli julkaistiin, Singer avasi tehtaita Monzassa, Italiassa ja Bounièresissa, Ranskassa.

### Singer-ompelukoneiden valmistaminen Skotlannissa
Vuonna 1867 Singer Corporation päätti, että heidän ompelukoneidensa kysyntä Yhdistyneissä kuningaskunnissa oli riittävän suuri paikallisen tehtaan avaamiseksi. Tehdas sijaitsi Skotlannissa Glasgow'n kaupungissa. Singerin ompelukoneiden kysyntä kuitenkin ylitti alkuperäisen tehtaan tuotantokapateesin nopeasti, ja vuonna 1873 Glasgow'n Bridgetonin kaupunginosaan valmistui uusi suurempi tehdas. Tähän mennessä Singer työllisti yli 2 000 ihmistä Skotlannissa. Suurista investoinnista huolimatta Singer ei pystynyt valmistamaan tarpeeksi ompelukoneita Euroopan markkinoille. 

Vuonna 1882 Singer rakensi jälleen uuden tehtaan Skotlantiin, tällä kertaa kuitenkin Kilbowieseen, Clydebankiin. Uusi tehdas tehtiin sitä varten, että Singer pystyisi valmistamaan tarpeeksi ompelukoneita Euroopan markkinoille. Uudelle tehdasalueelle rakennettiin muun muassa useita rakennuksia ja koko tehdasalueelle tehtiin rautatie, jolla pystyttiin siirtämään tavaroita helposti tehtaan alueella. Näiden asioiden johdosta tehtaasta tuli aikansa Euroopan nykyaikaisin tehdas. Tehdasalueesta tuli lopulta yli miljoonan neliömetrin kokoinen ja siellä työskenteli lähes 7 000 työntekijän. Näiden asioiden takia Clydebankin tehtaalla pystyttiin valmistamaan keskimäärin 13 000 konetta viikossa, mikä teki tehtaasta silloisen maailman suurimman ompelukonetehtaan. 

Singerin ompelukoiden kysyntä ylitti kuitenkin edelleen tuotannon, joten Clydebankin tehtaan lähes jokainen rakennus laajennettiin 6 kerroksiseksi vuonna 1905. Singerin nimellä perustettiin vuonna 1907 Clydebankin keskustaan rautatieasema. Asemalta on yhteydet viereisiin kaupunkeihin ja Glasgow'n keskustaan. Rautatie auttoi työvoiman kuljettamisessa tehtaaseen ja toisinpäin. Asema toimii käytössä edelleenkin tänä päivänä. 

Ensimmäisessä maailmansodassa Singer Clydebankin tehtaan ompelukonetuotanto väistyi ja tehtaalla valmistettiin sotatarvikkeita. Tehdas sai yli 5 000 valtion sopimusta, ja se valmisti yli 303 miljoonaa sotatarviketta, muun muassa tykistökuoria, ammusten komponentteja, sulakkeita ja lentokoneiden osia sekä kranaatteja, kiväärin osia ja satoja tuhansia hevosenkenkiä. Tehtaan 14 000 työntekijän työvoimasta oli sodan lopussa vuonna 1918 noin 70 prosenttia naisia. 

Clydebankin tehdas valmisti noin 36 miljoonaa ompelukonetta avaamisestaan vuonna 1884 vuoteen 1943. Vuonna 1913 tehdas valmisti yli 1,3 miljoonaa konetta. 1950-luvun lopulla ja 1960-luvulla Clydebankin tehtaalla tapahtui merkittäviä muutoksia. Vuonna 1958 Singer vähensi tuotantoaan Yhdysvalloissa ja siirsi noin 40 prosenttia tuotannosta Skotlantiin Clydebankin tehtaalle kustannusten alentamiseksi. Vuosina 1961–1964 Clydebankin tehtaalla tehtiin 4 miljoonan dollarin ”modernisointiohjelma”, jonka myötä Clydebankin tehdas lopetti valurautakoneiden tuotannon ja keskittyi ompelukoneiden tuotantoon. 

Tuottavuuden huipulla 1960-luvun puolivälissä Singer työllisti Clydebankin tehtaalla yli 16 000 työntekijää, mutta vuosikymmenen lopussa tapahtui useita irtisanomisia ja 10 vuotta myöhemmin tehtaan työvoima väheni 5 000 työntekijään. Taloudelliset ongelmat ja ompelukoneiden tilausten puute pakottivat maailman suurimman ompelukonetehtaan lopettamaan toimintansa kesäkuussa 1980. Tehtaan sulkeminen lopetti yli 100 vuoden ompelukoneiden valmistuksen Skotlannissa. Tehtaan rakennuskompleksi purettiin vuonna 1998.

### Toinen mailmansota
Toisen maailmansodan aikana Singer keskeytti ompelukoneiden tuotannon ja rupesi valmistamaan tehtaissaan aseita ja muita sotatarvikkeita sotaa varten, kuten jo ensimmäisessä maailmansodassa oltiin osittain tehty. Yhdysvalloissa sijaitsevat tehtaat tekivät omille joukoilleen erityisesti pieniä käsiaseita ja Norden-pommitähtäimiä ja M1-karbiinikiväärin vastaanottimia, kun taas Saksan tehtaat toimittivat asevoimilleen laajasti erilaisia aseita. 

Toisen maailmansodan aikana Singerilla oli sopimus Yhdysvaltain asevoimien kanssa. Sopimuksessa Singerin piti valmistaa asevoimille vähintään sata asetta päivittäin. Singer ei pystynyt kuitenkaan valmistamaan tarpeeksi aseita, koska se halusi varmistaa valmistamilleen aseille ja muille sotatarvikkeille tarpeeksi hyvän laadun. Toisen maailmansodan aikana Singer valmisti noin 1,75 miljoonaa 1911A1-pistoolia minkä johdosta nykypäivään säilyneet alkuperäiset Singerin valmistamat pistoolit ovat suhteellisen harvinaisia. Yksi tuollainen pistooli myytiin huutokaupassa vuonna 2017 414 000 dollarilla (noin 338 000 eurolla).

### Toisen maailmansodan jälkeen ja tuotannon monipuolistaminen
Singer jatkoi ompelukoneiden kehittämistä ja valmistamista toisen maailmansodan jälkeen vuonna 1946. Singerin myynti ja tuotto kasvoivat tasaisesti 1930-luvulle asti, mutta Toisen maailmansodan alettua yrityksen myynti kuitenkin laski maailmanlaajuisesti erittäin merkittävästi. Singerin myynti alkoi taas elpyä 1950-luvulla. Singer säilytti vahvan aseman Yhdysvaltain markkinoilla, mutta Euroopassa ja Aasiassa Singerin myynti väheni kun muut ompelukoneiden valmistajat kasvattivat suosiotaan.  

Vuonna 1949 Singer esitteli uuden ompelukone mallin ”Model 95K”, joka pystyi ompelemaan sekunnissa noin 4 000 ommelta. Seuraavana vuonna 1950 Singer avasi tehtaan Andersoniin, Etelä-Carolinaan. Vuonna 1955 Singer avasi tehtaan Campinasiin, Brasiliaan. Singerin liikevaihto oli vuonna 1957 359 miljoonaa Yhdysvaltain dollaria. Seuraavana vuonna 1958 vuosittainen liikevaihto oli 507 miljoonaa dollaria. Singer esitteli vuonna 1957 401 Slant-o-Maticin, joka oli heidän siihen mennessä laadukkain ja parhaiten varusteltu ompelukone. Ompelukone oli suosittu kun se julkaistiin ja sitä tuotettiin vuosina 1958–1960. Vuonna 1958 Singer listattiin New Yorkin pörssiiin. Singer toi markkinoille vuonna 1962 heidän ensimmäisen ompelukoneen, jossa oli siksak -ommel.

Singer laajensi toimintansa Aasiaan 1870-luvulla. Ensimmäisenä Aasiassa Singerin koneita valmistettiin Sri Lankassa vuodesta 1877 alkaen. Toisen maailmansodan jälkeen 1950-luvun lopulla ja 1960-luvulla Singer laajensi ja monipuolisti Aasian myyntiä. Yritys rupesi muun maailman tavoin myymään ompelukoneiden lisäksi muita kodinkoneita. Singerilla on nykypäivänäkin vahva asema Aasian ompelukonemarkkinoilla.

Singer alkoi 1950-luvun lopulla ja 1960-luvulla monipuolistaa tuotantoa ja tuottamaan ja myymään uusia teknisiä laitteita ompelukoneiden lisäksi. Lisäksi Singer paranteli ja uudisti Skotlannin, Brasilian, Ranskan, Saksan ja Italian tehtaita ja rakensi uusia tehtaita Australiaan, Meksikoon ja Filippiineille. Lisäksi Singer vahvisti ja päivitti omaa myyntistrategiaa. Singer osti vuonna 1965 laskimia valmistavan Friden ja vuonna 1968 General Precision Equipment Corporation. Singerin ostettua Friden siitä tuli Singer Business Machines, joka kehitteli vuonna 1970 yrityksille tarkoitetun Singer System Ten tietokoneen.

Singer vaihtoi nimensä Singer Manufacturing Companysta Singer Corporationiksi vuonna 1963. Vuonna 1966 Singerin liikevaihto ylitti ensimmäistä kertaa yli miljardin Yhdysvaltain dollarin rajan. Vuonna 1971 Singerin liikevaihto ylitti jo kahden miljardin dollarin rajan. Singerillä oli silloin osakkeenomistajia yli 60 000 ja yritys työllisti lähes 120 000 ihmistä maailmanlaajuisesti. Singer listattiin Lontoon pörssiin vuonna 1973. Samana vuonna yrityksen vuosittainen myynti ylitti ensimmäistä kertaa 2,5 miljardia dollaria.

### 1900-luvun loppu ja taloushaasteet
Osin tuotannon monipuolistamisen takia Singer oli tehnyt tappiota vuonna 1974 noin 10 miljoonaa dollaria. Parhaimmillaan yrityksen velan oli arveltu nousseen suuresta vuosittaisesta liikevaihdosta huolimatta jopa 1,1 miljardiin dollariin. Singerin taloutta saatiin kuitenkin vakautettua kannattavampaan suuntaan 1970- ja 1980-luvuilla. Singerillä kuitenkin jatkui taloudelliset ongelmat 1980-luvulla pääosin suuren velan takia. Vuonna 1987 Singer teki 20 miljoonan dollarin tappiot. Taas yrityksen taloutta saatiin kuitenkin vähän parannettua 1990-luvun alussa. 

1990-luvun lopulla Singerin myynti laski merkittävästi ja yritys teki useampana vuonna tappiota. Singer teki vuonna 1997 238 miljoonan dollarin tappiot. Asiaan vaikutti muun muassa Aasian talouskriisi, Brasilian talouden hidastuminen ja Yhdysvaltojen heikko myynti. Tämän johdosta Singer joutui vähentämään henkilöstöä, omaisuutta ja omia palveluitaan. Vuonna 1999 Singer myi Taiwanin toimintonsa 58,6 miljoonalla dollarilla. Singerin taloustilanne kuitenkin parani 2000-luvulle tultaessa.

Singer julkaisi vuonna 1975 ensimmäisen elektronisen ompelukoneen Athena 2000. Singer julkaisi vuonna 1978 Touchtronic 2001:n, joka oli maailman ensimmäinen tietokoneohjattu ompelukone. Vuonna 1978 Singer muutti pääkonttorinsa Rockefeller Plazasta, Manhattanista, New Yorkista Stamfordiin, Connecticutiin. Uuteen paikkaan siirtyi 430 työpaikkaa. Singerin myynti oli Meksikossa 1990-luvulla erittäin tuottelijasta ja siellä myynti viisinkertaistuikin vuosien 1988 ja 1993. 

Singer julkaisi vuosina 1990–1998 Quantum-sarjan. Tämän sarjan ompelukoneet tuli parhaiten tunnetuksi helppokäyttöisyydestä. Vuonna 1990 Singer teki yhteistyötä Nintendon kanssa valmistaakseen täysin tietokoneistetun ompelukoneen. Ompelukone tuli myyntiin vuoden kuluttua vuonna 1991. Singerillä on ollut haasteita lähes koko 1900-luvun lopun ajan talouden kanssa ja pitää yrityksen asemaa johtavana yrityksenä ompelukone markkinoilla kilpailun koventumisen takia.

### 2000-luku
Vuonna 2004 Singer sulki tehtaansa Turkissa. Sulkemisen jälkeen Singer alkoi valmistamaan tuotteitaan uusissa maissa. Singer on säilyttänyt tehtaan sulkemisesta huolimatta vahvan aseman Turkin ompelukone markkinoilla. Vuonna 2005 Singer loi uuden, monia muita ompelukoneita halvemman Futura-ompelukoneen. Viisi vuotta myöhemmin vuonna 2010 Singer julkaisi toisen sukupolven Futura-koneen, XL 400:n. Vuonna 2008 Singer siirtyi SVP Worldwiden omistukseen. Vuonna 2017 Singer julkaisi uuden Singer Sewing Assistant -sovelluksen. 

Vuonna 2018 suuri tehdaspalo tuhosi Singerin jakelutoimiston sekä varaston Seven Hillsissä, Sydneyssä. Paloa oli sammuttamassa noin sata palomiestä ja palossa loukkaantui yksi henkilö. Singer julkaisi vuonna 2020 Singer EM9305:n, joka oli ensimmäinen ompelukonemalli jossa oli värillinen kosketusnäyttö. Koronaviruspandemian alettua Singer alkoi tekemään enemmän sisältöä internettiin, erityisesti sosiaaliseen mediaan. Vuonna 2023 Singer julkaisi konekirjontaan soveltuvan SE9180 ompelukonemallin. Siinä oli uusia ominaisuuksia jotka helpottivat koneella tehtävää konekirjontaa.

## Markkinointi ja mainonta
Singerin mainoksissa esiintyi ja esiintyy jossain määrin vieläkin oman aikakautensa tyyliä mukailevia naisia. Tällä markkinointi tavalla pyrittiin painottamaan vahvasti naisten roolia kotona ompelukoneiden parissa. Mainoksilla pyrittiin luomaan kuva jossa ompelukoneen omistus osoitti sivistystä ja varallisuutta. Kun ensimmäiset ompelukoneet tulivat, ihailtiin jossain määrin myös ompelukoneiden omistajia. 

Singer on kehitellyt ompelukoneiden myymiseen uusia keinoja, joidenka on tarkoitettu helpottaa ompelukoneiden ostoa. Yksi kehitetyistä maksutapoista on vuonna 1856 käyttöön otettu osamaksu, jossa koneen hinta maksetaan useissa erissä. Osamaksun kehitteli Singerille yrityksen toinen perustaja Edward C. Clark. Toinen Singerin kehittämä myyntikeino on käytettyjen koneiden kauppa. Singer palkkasi ennen suoraan ihmisten oville myyjiä myymään ja esittelemään heidän ompelukoneita ja muita tuotteitaan.  

Toisen maailmansodan aikana ompelukoneiden myynti väheni maailmanlaajuisesti erittäin paljon, mutta sen jälkeen ompelukone markkinat alkoivat taas elpymään. 1950-luvulla aloittanut Singerin uusi toimitusjohtaja Donald P. Kircherin alkoi monipuolistaa yrityksen tuotantoa ja paransi Singerin myyntistrategiaa, joka kasvatti merkittävästi yrityksen liikevaihtoa. Singerin liikevaihdosta 90 prosenttia tuli ompelukoneista ennen tuotannon monipuolistamista, mutta monipuolistamisen jälkeen ompelukoneiden osuus myynnistä pieneni noin 35 prosenttiin. 

### Viihdetapahtumat
Singer on sponsoroinut useita musiikkitapahtumia, elokuvia ja TV-ohjelmia auttaakseen mainostamaan omia tuotteitaan. Yksi suurimmista tapahtumista jota Singer on sponsoroinut, on vuonna 1968 esitetty Elvis Presleyn laulajanuran comebackin aiheuttanut TV-spesiaali ’68 Comeback Special (tunnetaan myös nimellä ”Singer Presents ... Elvis”). 

### Rakennukset
Singer on ollut useiden rakennusten ja rakennuskompleksien rakentamisessa ja suunnittelussa mukana. Singer on ollut muun muassa näissä rakennuksissa jollain tavalla mukana:  

*1800-luvulla Singer oli useiden New Yorkin Manhattanissa sijaitsevien kiinteistöiden rakentamisessa mukana, lähinnä yrityksen perustajan Edward C. Clarkin liiketoimien kautta.
*Singer oli lähinnä Clarkin kautta mukana Central Park -puiston länsilaidalla sijaitsevassa vuonna 1884 valmistuneessa The Dakotassa.
*Singer oli vahvasti mukana vuonna 1908 valmistuneessa 47-kerroksisessa Singer Buildingin rakentamisessa. Ernest Flaggin suunnittelema rakennus oli maailman korkein vuosina 1908–1909.
*Singer oli Pietarissa sijaitsevan, Pavel Suzorin suunnitteleman Singerin talon rakentamisessa vahvasti mukana. Singer ajatteli alunperin rakentavansa paikalla pilvenpiirtäjän, mutta Pietarin rakennusmääräykset eivät silloin sallineet Talvipalatsia korkeampia rakennuksia.

## Luettelo yrityksen toimitusjohtajista
*Isaac M. Singer (1851–1863)
*Inslee Hopper (1863–1875)
*Edward C. Clark (1875–1882)
*George Ross McKenzie (1882–1889)
*Frederick Gilbert Bourne (1889–1905)
*Sir Douglas Alexander (1905–1949)
*Milton C. Lightner (1949–1958)
*Donald P. Kircher (1958–1975)
*Joseph Bernard Flavin (1975–1987)
*Paul Bilzerian (1987–1989)
*Iftikhar Ahmed (1989–1997)
*Stephen H. Goodman (1998–2004) 
Lähde: 

## Singer-ompelukoneita

Tiedosto:Singer12k.jpg|Singer-mallin 12K Fiddle bed/Fiddle base vuodelta 1878.
Tiedosto:Singer sewing machine table.jpg|Singerin-malli 15K sille tarkoitetun pöydän päällä.
Tiedosto:Singer66.JPG|Singer-malli 66 Lotus-tarroilla vuodelta 1922.
Tiedosto:Singer99b.jpg|Singer-malli 99 vuodelta 1939.
Tiedosto:Singer222k.jpg|Singer Featherweight malli 222k vuodelta 1954.
Tiedosto:A sewing machine with a treadle 1953 (JOKAUAS2 2056-2).tif|Nainen ompelee Singerin poljettavalla ompelukoneella vuonna 1953.
Tiedosto:Singer sewing machines.jpg|Singer-malli 112W145.


## Huomautukset

## Lähteet

## Aiheesta muualla

*Singer Corporationin kotisivut   
*Singer Corporationin kotisivut suomeksi
*Singerin panos toisen maailmansodan sotatoimissa